ऋषभ देव हुन्दे बड्डे पुत्तरै दा नां भरत हा ओ बी अपनी स्यानी उमरी च पिता आला लेखा घर घिरस्ती दी ममता छोड़िऐ जंगलै च तपस्या करन चली गे। इक दिन ओ इक नदी दे कंढै संध्या करै दे हे। उनें दिखेया जे शेर दी गर्जना सुनियै इक हिरणी बच्चा देइयै मरी गेई ऐ ते बच्चा बचारा मां-मेटर रेई गेया ऐ। उनें गी ओदे ऊपर बड़ी दया आई। उसी चुक्कियै आश्रमै बिच लेई आए ते पुत्तरै आला लेखा ओदी पालमां करन लगे। ओदी टंडुआली च उदा अपना भजन पाठ छुड़कन लेई पेया। फी बी उनें कोई परवाह् नेंई कीती ते दिन रात ओदी सेवा करदे रे।